Den 5. september 2006 sendte TV 2 et Operation X program med titlen "Narret til porno". Programmet handlede om, hvordan Rudy Frederiksen, der på daværende tidspunkt var offentlig ansat som sikker-chat konsulent ved Ringkøbing Amt, og som ved hjælp af løfter om modelarbejde fik unge piger mellem 15 og 18 år til at dyrke sex med ham, mens han filmede det. Programmet indeholdt undercover optagelser af Rudy Frederiksen, der detaljeret fortalte om, hvad der tiltrak ham ved de unge piger.
Programmet startede en sand mediestorm i Danmark. I dagene efter det var blevet sendt, skrev både de store dagblade og mange lokalaviser om sagen. Frederiksen blev samtaleemne blandt danskerne og han blev hængt ud som pædofil. Metoderne i programmet var kritisable; producenter af dokumentarudsendelser skal sikre borgernes rettigheder og lade domstolene være dommere, så det hele ikke bare gøres til offentlige skuepladser. Normalt oplever vi, at den "anklagede" efterfølgende får lov at se de skjulte optagelser, men det fik Rudy Frederiksen ikke. Han blev konfronteret med sine handlinger i direkte kamera. TV 2 piskede en folkestemning op.
De medieskabte konsekvenser for Rudy Frederiksen stod ikke mål med hans forseelse. Sagen smuldrede da også da den nåede retten. Det på trods af der har været et kæmpe offentligt pres for at få ham ned med nakken. Praktisk talt ingen af pigerne meldte sig som vidner eller ofre. På trods af at sagen havde stor mediebevågenhed, så lykkes det så vidt jeg ved heller ikke for andre journalister at opstøve disse påståede ofre. Dommen over Rudy Frederiksen faldt den 18. juni 2007 og lød på 30 dages ubetinget fængsel for distribution af børnepornografisk materiale. Det var de billeder, som han havde sendt til Operation X's muldvarp. Mediedommen var imidlertid meget hårdere. Rudy Frederiksen måtte skifte navn og udseende og bosætte sig i udlandet. Selv politiet undrede sig over den massive mediedækning, Rudy fik dengang, sagen taget i betragtning. Politiinspektøren, der efterforskede sagen mod Rudy Frederiksen, kaldte det en form for "offentlig lynchning".
Jeg mener, at artiklen bør slettes eller sammenskrives med Operation X-siden. Når danske medier i dag omtaler ham kalder de ham blot for "chatkonsulenten". I det seneste X-program " 20 år med X" der blev sendt i går aftes på TV 2 er alle optagelserne med ham blevet sløret og stemmerne er ændret. () 15. aug. 2024, 23:57 (CEST)
